b'\n_START_ARTICLE_\nPretoria\n_START_SECTION_\nHistoria\n_START_PARAGRAPH_\nNgunia puhuvat alkuasukkaat, joita my\xc3\xb6hemmin alettiin kutsua nimell\xc3\xa4 ndebele, lienev\xc3\xa4t ensimm\xc3\xa4isin\xc3\xa4 todenneet jokilaakson, josta oli tuleva Pretorian sijaintipaikka, sopivaksi asutettavaksi. He nimesiv\xc3\xa4t joen p\xc3\xa4\xc3\xa4llikk\xc3\xb6ns\xc3\xa4 Tshwanen mukaan._NEWLINE_Pretoria sai kaupunkioikeudet 14. lokakuuta 1931, ja kun Etel\xc3\xa4-Afrikasta tuli tasavalta vuonna 1961, Pretoriasta tuli maan hallinnollinen p\xc3\xa4\xc3\xa4kaupunki.\n_START_SECTION_\nLiikenne\n_START_PARAGRAPH_\nRakenteilla oleva noin 80 kilometrin pituinen metroj\xc3\xa4rjestelm\xc3\xa4, Gautrain, yhdist\xc3\xa4\xc3\xa4 Pretorian, Johannesburgin ja O. R. Tambon kansainv\xc3\xa4lisen lentoaseman. Lentoasema sijaitsee noin 55 kilometri\xc3\xa4 Pretorian keskustasta etel\xc3\xa4\xc3\xa4n.'